als_Latn dik_Latn sag_Latn
Teuta ka nisur punën për forcimin e grupit të sezonit të ardhshëm dhe një prej emrave më të lakuar në zyrat e klubit bregdetar është ish-sulmuesi uruguajan i Vllaznisë, Sebastian Sosa.
Gjatë 6 muajve aktivizim me skuadrën shkodane, lojtari amerikano-latin la një shije të mirë dhe kjo bëri që ai të transferohej në radhët e Luganos gjatë merkatos së dimrit. Aktualisht Soza është pjesë e skuadrës zviceriane.
Por ndërkohë mësohet, se Teuta ka nisur kontaktet për ta afruar në “Niko Dovana” uruguajanin Soza, çka do të ishte në lëvizje e bujshme në merkaton e “Djemve të Detit”. Klubi durrsak kërkon të ndërtojë një grup konkurrues për sezonin e ardhshëm, pas një viti të vështirë, ku skuadrës iu desh të luftonte deri në javën e parafundit për të siguruar mbijetesën në Kategorinë Superiore.
21-vjeçari i lindur në Uruguaj u aktivizua 24 ndeshje me ekipin verior të Vllaznisë, ku shënoi edhe 9 gola. Gjatë sezoneve 2012-2014, Sebastian Soza ishte pjesë e skuadrës së Palermos, ndërsa ka qenë për disa muaj edhe pjesë e skuadrës së Empolit, nga e cila u transferua te shkodranët në fillim të sezonit të shkuar.
als_Latn als_Latn als_Latn als_Latn